《寄题神山县玉兔寺》
宋代·康孝基

国朝梵刹多新额，玉兔名存四百年。
曾为皇唐黎瑞应，得于炎宋保流传。
荆山温润尝凝化，月窟精神主缺圆。
寺记废兴书异事，丰碑采摭画雕镌。

作者简介：康孝基，真宗天禧间知苏州，五年（一○二一）以职方员外郎移知福州（明正德《姑苏志》卷三）。仁宗天圣间官工部郎中（《宋会要辑稿》选举一○之一八）。今录诗三首。